title: 2011/40/ES: Padomes Lēmums ( 2011. gada 18. janvāris ), ar ko ieceļ amatā Reģionu komitejas locekļa aizstājēju no Slovākijas

text:
               22.1.2011

               LV

               Eiropas Savienības Oficiālais Vēstnesis

               L 19/16

         PADOMES LĒMUMS
   (2011. gada 18. janvāris),
   ar ko ieceļ amatā Reģionu komitejas locekļa aizstājēju no Slovākijas
   (2011/40/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Slovākijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma attiecīgi Lēmumu 2009/1014/ES un Lēmumu 2010/29/ES, ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un to aizstājējus (1),

               (2)

               Pēc Pavol FREŠO kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2015. gada 25. janvārim Reģionu komitejā par locekļa aizstājēju tiek iecelts:

               —

                  Juraj BLANÁR kungs,

      predseda Žilinského samosprávneho kraja.

   2. pants
   Šis lēmums stājas spēkā tā pieņemšanas dienā.

      Briselē, 2011. gada 18. janvārī

            Padomes vārdā –

            priekšsēdētājs

         Gy. MATOLCSY

      (1)  OV L 348, 29.12.2009., 22. lpp., un OV L 12, 19.1.2010., 11. lpp.


title: 2005/569/: Komisijas Lēmums (2005. gada 18. jūlijs), ar ko pielāgo korekcijas koeficientus, ko no 2004. gada 1. augusta, 2004. gada 1. septembra, 2004. gada 1. oktobra, 2004. gada 1. novembra, 2004. gada 1. decembra un 2005. gada 1. janvāra piemēro trešās valstīs strādājošo Eiropas Kopienu ierēdņu, līgumdarbinieku un pagaidu darbinieku atalgojumam, kā arī atalgojumam konkrētiem ierēdņiem, kuri paliek amatā desmit jaunajās dalībvalstīs uz laiku ne ilgāku par piecpadsmit mēnešiem pēc pievienošanās (desmit jauno dalībvalstu Pievienošanās līguma 33. panta 4. punkts)

text:
               22.7.2005

               LV

               Eiropas Savienības Oficiālais Vēstnesis

               L 190/29

      KOMISIJAS LĒMUMS

   (2005. gada 18. jūlijs),
   ar ko pielāgo korekcijas koeficientus, ko no 2004. gada 1. augusta, 2004. gada 1. septembra, 2004. gada 1. oktobra, 2004. gada 1. novembra, 2004. gada 1. decembra un 2005. gada 1. janvāra piemēro trešās valstīs strādājošo Eiropas Kopienu ierēdņu, līgumdarbinieku un pagaidu darbinieku atalgojumam, kā arī atalgojumam konkrētiem ierēdņiem, kuri paliek amatā desmit jaunajās dalībvalstīs uz laiku ne ilgāku par piecpadsmit mēnešiem pēc pievienošanās (desmit jauno dalībvalstu Pievienošanās līguma 33. panta 4. punkts)
   (2005/569/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, ko nosaka Padomes Regula (EEK, Euratom, EOTK) Nr. 259/68 (1), un jo īpaši tās X pielikuma 13. panta otro daļu,
   ņemot vērā desmit jauno dalībvalstu Pievienošanās līgumu un jo īpaši tā 33. panta 4. punktu,
   tā kā:

               (1)

               Ar Padomes Regulu (EK, Euratom) Nr. 257/2005 (2), piemērojot Civildienesta noteikumu X pielikuma 13. panta pirmo daļu, ir noteikti korekcijas koeficienti, kurus no 2004. gada 1. jūlija piemēro atalgojumam, ko izmaksā darba vietas valsts valūtā Eiropas Kopienu ierēdņiem, līgumdarbiniekiem un pagaidu darbiniekiem, kuri strādā trešās valstīs, kā arī atalgojumam konkrētiem ierēdņiem, kas paliek amatā desmit jaunajās dalībvalstīs uz laiku ne ilgāku par piecpadsmit mēnešiem pēc pievienošanās.

               (2)

               Saskaņā ar Civildienesta noteikumu X pielikuma 13. panta otro daļu no 2004. gada 1. augusta, 1. septembra, 1. oktobra, 1. novembra, 1. decembra un 2005. gada 1. janvāra ir jāpielāgo daži korekcijas koeficienti tiem gadījumiem, kuros pēc Komisijas rīcībā esošajiem statistikas datiem dzīves dārdzība, ko aprēķina pēc attiecīga korekcijas koeficienta un valūtas maiņas kursa, dažās trešās valstīs ir izrādījusies par 5 % augstāka nekā iepriekšējā koeficientu noteikšanas vai pielāgošanas reizē,

         IR PIEŅĒMUSI ŠO LĒMUMU.
   Vienīgais pants
   Korekcijas koeficienti, ko no 2004. gada 1. augusta, 1. septembra, 1. oktobra, 1. novembra, 1. decembra un 2005. gada 1. janvāra piemēro trešās valstīs strādājošo Eiropas Kopienas ierēdņu, līgumdarbinieku un pagaidu darbinieku atalgojumam, kā arī atalgojumam konkrētiem ierēdņiem, kas paliek amatā desmit jaunajās dalībvalstīs uz laiku ne ilgāku par piecpadsmit mēnešiem pēc pievienošanās, un ko izmaksā darba vietas valsts valūtā, ir noteikti pielikumā.
   Atalgojuma aprēķināšanā piemērotos valūtas maiņas kursus nosaka saskaņā ar Finanšu regulas izpildes noteikumiem, un tie atbilst valūtas maiņas kursam, kas bijis spēkā šā panta pirmajā daļā minētajā datumā.

      Briselē, 2005. gada 18. jūlijā

            Komisijas vārdā —

            Komisijas locekle

         Benita FERRERO-WALDNER

      (1)  OV L 56, 4.3.1968., 1. lpp. Regulā jaunākie grozījumi izdarīti ar Regulu (EK, Euratom) Nr. 31/2005 (OV L 8, 12.1.2005., 1. lpp.).

      (2)  OV L 46, 17.2.2005., 1. lpp.

      PIELIKUMS

                  Darba vietas

                  Korekcijas koeficienti 2004. gada augustā

                  Nav

                  Darba vietas

                  Korekcijas koeficienti 2004. gada septembrī

                  Eritreja

                  45,5

                  Zimbabve

                  55,0

                  Darba vietas

                  Korekcijas koeficienti 2004. gada oktobrī

                  Gambija

                  39,4

                  Madagaskara

                  61,0

                  Zimbabve

                  57,0

                  Darba vietas

                  Korekcijas koeficienti 2004. gada novembrī

                  Mauritānija

                  59,0

                  Sjeraleone

                  68,7

                  Darba vietas

                  Korekcijas koeficienti 2004. gada decembrī

                  Alžīrija

                  79,9

                  Kostarika

                  64,0

                  Darba vietas

                  Korekcijas koeficienti 2005. gada janvārī

                  Botsvāna

                  72,0

                  Kambodža

                  61,6

                  Džibutija

                  89,5

                  Eritreja

                  47,0

                  Gambija

                  41,2

                  Gruzija

                  91,3

                  Gana

                  64,9

                  Gvatemala

                  68,9

                  Gvineja

                  58,1

                  Jamaika

                  78,6

                  Kazahstāna

                  100,8

                  Laosa

                  66,4

                  Libāna

                  94,1

                  Madagaskara

                  65,3

                  Mali

                  95,4

                  Maurīcija

                  69,6

                  Mauritānija

                  60,8

                  Nigērija

                  69,3

                  Krievija

                  104,4

                  Tanzānija

                  58,4

                  Čada

                  122,4

                  Ukraina

                  91,3

                  Venecuēla

                  63,3

                  Zimbabve

                  56,4


title: (2014/185/ES): Padomes Lēmums ( 2014. gada 11. februāris ) par to, lai Savienības vārdā parakstītu Vienošanos starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā

text:
               5.4.2014

               LV

               Eiropas Savienības Oficiālais Vēstnesis

               L 102/1

         PADOMES LĒMUMS
   (2014. gada 11. februāris)
   par to, lai Savienības vārdā parakstītu Vienošanos starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā

      (2014/185/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 74. pantu un 78. panta 1. un 2. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Parlamenta un Padomes Regulā (ES) Nr. 439/2010 (1) paredzēts, ka Eiropas Patvēruma atbalsta birojs ir pieejams Islandes, Lihtenšteinas, Norvēģijas un Šveices dalībai novērotāja statusā. Turklāt minētajā regulā paredzēts, ka tiek izstrādāti mehānismi, kuros jo īpaši precizē būtību, apjomu un veidu šo valstu līdzdalībai Eiropas Patvēruma atbalsta biroja darbā.

               (2)

               Padome 2012. gada 27. janvārī atļāva Komisijai sākt sarunas attiecībā uz Vienošanos starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā (“vienošanās”). Sarunas tika sekmīgi pabeigtas, vienošanos parafējot 2013. gada 28. jūnijā.

               (3)

               Vienošanās būtu jāparaksta.

               (4)

               Kā norādīts Regulas (ES) Nr. 439/2010 21. apsvērumā, Apvienotā Karaliste un Īrija piedalās minētās regulas pieņemšanā, un tā ir tām saistoša.Tādēļ tām būtu jāīsteno Regulas (ES) Nr. 439/2010 49. panta 1. punkts, piedaloties šā lēmuma pieņemšanā. Tādēļ Apvienotā Karaliste un Īrija piedalās šā lēmuma pieņemšanā.

               (5)

               Kā norādīts Regulas (ES) Nr. 439/2010 22. apsvērumā, Dānija nepiedalās minētās regulas pieņemšanā, un tā nav tai saistoša. Tādēļ Dānija nepiedalās šā lēmuma pieņemšanā,

         IR PIEŅĒMUSI ŠO LĒMUMU.
   1. pants
   Ar šo tiek atļauts parakstīt Savienības vārdā Vienošanos starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā, ņemot vērā minētās vienošanās noslēgšanu (2).
   2. pants
   Ar šo Padomes priekšsēdētājs ir pilnvarots norīkot personu vai personas, kas ir tiesīgas Savienības vārdā parakstīt vienošanos.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 11. februārī

            Padomes vārdā –

            priekšsēdētājs

         E. VENIZELOS

      (1)  Eiropas Parlamenta un Padomes Regula (ES) Nr. 439/2010 (2010. gada 19. maijs), ar ko izveido Eiropas Patvēruma atbalsta biroju (OV L 132, 29.5.2010., 11. lpp.).

      (2)  Vienošanās tekstu publicēs kopā ar lēmumu par tās noslēgšanu.


title: Padomes Lēmums 2005/428/KĀDP (2005. gada 6. jūnijs), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2005/221/KĀDP

text:
               8.6.2005

               LV

               Eiropas Savienības Oficiālais Vēstnesis

               L 144/59

      PADOMES LĒMUMS 2005/428/KĀDP
   (2005. gada 6. jūnijs),
   ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2005/221/KĀDP
   EIROPAS SAVIENĪBAS PADOME,
   ņemot vērā Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
   tā kā:

               (1)

               Padome 2005. gada 14. martā pieņēma Lēmumu 2005/221/KĀDP, ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2004/306/EK (2).

               (2)

               Ievērojot ANO Drošības padomes Sankciju komitejas, kas izveidota ar Rezolūciju 1267 (1999), 2005. gada 2. maija lēmumu, ir nolemts pieņemt atjauninātu to personu, grupu un organizāciju sarakstu, uz kurām attiecas Regula (EK) Nr. 2580/2001,

         IR PIEŅĒMUSI ŠĀDU LĒMUMU.
   1. pants
   Regulas (EK) Nr. 2580/2001 2. panta 3. punktā paredzētais saraksts ir šāds:

               1)

               PERSONAS

                           1.

                              ABOU, Rabah Naami (pazīstams arī kā Naami Hamza, Mihoubi Faycal, Fiellah Ahmed Dafri Rèmi Lahdi), dzimis 1966. gada 1. februārī Alžīrā (Alžīrija) (al-Takfir un al-Hijra loceklis)

                           2.

                              ABOUD, Maisi (pazīstams arī kā Šveices Abderrahmane), dzimis 1964. gada 17. oktobrī Alžīrā (Alžīrija) (al-Takfir un al-Hijra loceklis)

                           3.

                              AL-MUGHASSIL, Ahmad Ibrahim (pazīstams arī kā Abu Omran, Al-Mughassil, Ahmed Ibrahim), dzimis 1967. gada 26. jūnijāQatif-Bab al Shamal, Saūda Arābijā, Saūda Arābijas pilsonis

                           4.

                           AL-NASSER, Abdelkarim Hussein Mohamed, dzimis Al Ihsa, Saūda Arābijā, Saūda Arābijas pilsonis

                           5.

                              AL YACOUB, Ibrahim Salih Mohammed, dzimis 1966. gada 16. oktobrīTarut, Saūda Arābijā, Saūda Arābijas pilsonis

                           6.

                              ARIOUA, Azzedine, dzimis 1960. gada 20. novembrī Konstantīnā (Alžīrija) (al-Takfir un al-Hijra loceklis)

                           7.

                              ARIOUA, Kamel (pazīstams arī kā Lamine Kamel), dzimis 1969. gada 18. augustā Konstantīnā (Alžīrija) (al-Takfir un al-Hijra loceklis)

                           8.

                              ASLI, Mohamed (pazīstams arī kā Dahmane Mohamed), dzimis 1975. gada 13. maijāAin Taya (Alžīrija) (al-Takfir un al-Hijra loceklis)

                           9.

                              ASLI, Rabah, dzimis 1975. gada 13. maijāAin Taya (Alžīrija) (al-Takfir un al-Hijra loceklis)

                           10.

                              ATWA, Ali (pazīstams arī kā BOUSLIM, Ammar Mansour, SALIM, Hassan Rostom), libānietis, dzimis 1960. gadā Libānā, Libānas pilsonis

                           11.

                              DARIB, Noureddine (pazīstams arī kā Carreto, Zitoun Mourad), dzimis 1972. gada 1. februārī Alžīrijā (al-Takfir un al-Hijra loceklis)

                           12.

                              DJABALI, Abderrahmane (pazīstams arī kā Touil), dzimis 1970. gada 1. jūnijā Alžīrijā, (al-Takfir un al-Hijra loceklis)

                           13.

                              EL-HOORIE, Ali Saed Bin Ali (pazīstams arī kā AL-HOURI, Ali Saed Bin Ali, EL – HOURI, Ali Saed Bin Ali), dzimis 1965. gada 10. jūlijā vai 1965. gada 11. jūlijāEl Dibabiya, Saūda Arābijā, Saūda Arābijas pilsonis

                           14.

                              FAHAS Sofiane Yacine, dzimis 10.9.1971. Alžīrā (Alžīrija) (al-Takfir un al-Hijra loceklis)

                           15.

                              IZZ-AL-DIN, Hasan (pazīstams arī kā GARBAYA, AHMED vai SA-ID, vai SALWWAN, Samir), libānietis, dzimis 1963. gadā Libānā, Libānas pilsonis

                           16.

                              LASSASSI, Saber (pazīstams arī kā Mimiche), dzimis 1970. gada 30. novembrī Konstantīnā (Alžīrija) (al-Takfir un al-Hijra loceklis)

                           17.

                              MOHAMMED, Khalid Shaikh (pazīstams arī kā ALI, Salem; BIN KHALID, Fahd Bin Adballah; HENIN, Ashraf Refaat Nabith; WADOOD, Khalid Adbul), dzimis 1965. gada 14. aprīlī vai 1964. gada 1. martā Pakistānā, pase Nr. 488555

                           18.

                              MOKTARI, Fateh, (pazīstams arī Ferdi Omar), 1974. gada 26. decembrī Huseindejā (Alžīrija) (al-Takfir un al-Hijra loceklis)

                           19.

                              MUGHNIYAH, Imad Fa’iz (arī MUGHNIYAH, Imad Fayiz), organizācijas HIZBALLAH augsta ranga izlūkošanas virsnieks, dzimis 1962. gada 7. decembrī Tayr Dibba, Libānā, pase Nr. 432298 (Libāna)

                           20.

                              NOUARA, Farid, dzimis 1973. gada 25. novembrī Alžīrā (Alžīrija) (al-Takfir un al-Hijra loceklis)

                           21.

                              RESSOUS, Hoari (pazīstams arī kā Hallasa Farid), dzimis 1968. gada 11. septembrī Alžīrā (Alžīrija) (al-Takfir un al-Hijra loceklis)

                           22.

                              SEDKAOUI, Noureddine (pazīstams arī kā Nounou), dzimis 1963. gada 23. jūnijā Alžīrā (Alžīrija) (al-Takfir un al-Hijra loceklis)

                           23.

                              SELMANI, Abdelghani (pazīstams arī kā Gano), dzimis 1974. gada 14. jūnijā Alžīrā (Alžīrija) (al-Takfir un al-Hijra loceklis)

                           24.

                              SENOUCI, Sofiane, dzimis 1971. gada 15. aprīlī Huseindejā (Alžīrija) (al-Takfir un al-Hijra loceklis)

                           25.

                              SISON, Jose Maria (pazīstams arī kā Armando Liwanag, pazīstams arī kā Joma, NPA vadītājs), dzimis 1939. gada 8. februarīs Kabugao, Filipīnāss

                           26.

                              TINGUALI, Mohammed (pazīstams arī kā Mouh di Kouba), dzimis 1964. gada 21. aprīlī Blidā (Alžīrija) (al-Takfir un al-Hijra loceklis)

               2)

               GRUPAS UN VIENĪBAS

                           1.

                              Abu Nidal organizācija (ANO) (pazīstama arī kā Fatah Revolucionārā Padome, Arābu Revolucionārās brigādes, Melnais Septembris un Musulmaņu Sociālistu revolucionāra organizācija)

                           2.

                           Alaksas mocekļu brigāde

                           3.

                              Al-Aqsa e.V.

                           4.

                              Al-Takfir un Al-Hijra

                           5.

                              Aum Shinrikyo (pazīstama arī kā Aum Augstākā patiesība, Aleph)

                           6.

                              Babbar Khalsa

                           7.

                              Gama’a al-Islamiyya (Islāma grupa), pazīstama arī kā Al-Gama’a al-Islamiyya, IG)

                           8.

                           Lielā Islāma Austrumu cīnītāju fronte (IBDA-C)

                           9.

                              Hamas, iekļaujot Hamas-Izz al-Din al-Qassem

                           10.

                              Holy Land Foundation for Relief and Development

                           11.

                              International Sikh Youth Federation (ISYF)

                           12.

                              Kahane Chai (Kach)

                           13.

                           Kurdistānas strādnieku partija (PKK) (pazīstama arī kā KADEK, KONGRA-GEL)

                           14.

                              Mujahedin-e Khalq organizācija (MEK vai MKO) (bez “Irānas Nacionālās Pretošanās Padomes” (NCRI)), (pazīstama arī kā Irānas Nacionālā atbrīvošanās armija, MEK karojošais spārns, Irānas Tautas Mujahidin (PMOI), Irāņu studentu musulmaņu biedrība

                           15.

                           Nacionālā atbrīvošanās armija (Ejército de Liberación Nacional)

                           16.

                              New Peoples Army (NPA) Filipīnās, saistīta ar Sison Jose Maria C. (pazīstams arī kā Armando Liwanag, Joma, atbildīgais par NPA)

                           17.

                           Palestīnas Atbrīvošanās fronte (PAF)

                           18.

                           Palestīniešu Islāma Jihad

                           19.

                           Palestīnas atbrīvošanas Tautas Fronte (PATF)

                           20.

                           Palestīnas atbrīvošanas Tautas Fronte – virsvadība (PATF – virsvadība)

                           21.

                           Kolumbijas revolucionārie armijas spēki (FARC)

                           22.

                           Revolucionārā Tautas atbrīvošanās armija/fronte/partija (DHKP/C), (Devrimci Sol (revolucionāri kreisie), Dev Sol)

                           23.

                           Mirdzošā taka (SL) (Sendero Luminoso)

                           24.

                              Stichting Al Aqsa (arī pazīstama kā Stichting Al Aqsa Nederland, Al Aqsa Nederland)

                           25.

                           Kolumbijas apvienotie pašaizstāvēšanās spēki (Autodefensas Unidas de Colombia – AUC)

         2. pants
   Ar šo atceļ Lēmumu 2004/306/EK.
   3. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā publicēšanas dienā.

      Luksemburgā, 2005. gada 6. jūnijā

            Padomes vārdā —

            priekšsēdētājs

         J. KRECKÉ

      (1)  OV L 344, 28.12.2001., 70. lpp. Regulā grozījumi izdarīti ar Komisijas Regulu (EK) Nr. 745/2003 (OV L 106, 29.4.2003., 22. lpp.).

      (2)  OV L 69, 16.03.2005., 64. lpp.


title: 2010/295/CFSP: Politikas un drošības Komitejas Lēmums ES RPM Rafa/1/2010 ( 2010. gada 21. maijs ) par Eiropas Savienības Robežu palīdzības misijas Rafas šķērsošanas punktā vadītāja pilnvaru termiņa pagarināšanu

text:
               22.5.2010

               LV

               Eiropas Savienības Oficiālais Vēstnesis

               L 126/25

         POLITIKAS UN DROŠĪBAS KOMITEJAS LĒMUMS ES RPM Rafa/1/2010
   (2010. gada 21. maijs)
   par Eiropas Savienības Robežu palīdzības misijas Rafas šķērsošanas punktā vadītāja pilnvaru termiņa pagarināšanu
   (2010/295/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienotās rīcības 2005/889/KĀDP (2005. gada 12. decembra) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 2. punktu,
   tā kā:

               (1)

               Saskaņā ar Vienotās rīcības 2005/889/KĀDP 10. panta 2. punktu Padome pilnvaroja Politikas un drošības komiteju (PDK) saskaņā ar Līguma 38. pantu pieņemt attiecīgus lēmumus ES RPM Rafa misijas politiskai kontrolei un stratēģiskai vadībai, tostarp pieņemt lēmumu par misijas vadītāja iecelšanu.

               (2)

               Pēc Ģenerālsekretāra/Augstā pārstāvja ierosinājuma PDK ar Lēmumu EU BAM Rafah/1/2008 (2)2008. gada 11. novembrī ES RPM Rafa misijas vadītāja amatā iecēla Alain FAUGERAS kungu.

               (3)

               Savienības Augstais pārstāvis ārlietās un drošības politikas jautājumos 2010. gada 20. maijā ierosināja PDK pagarināt Alain FAUGERAS kunga kā ES RPM Rafa misijas vadītāja pilnvaras līdz 2011. gada 24. maijam,

         IR PIEŅĒMUSI ŠO LĒMUMU.
   1. pants
   Ar šo Alain FAUGERAS kunga kā Eiropas Savienības Robežu palīdzības misijas Rafas šķērsošanas punktā (ES RPM Rafa) vadītāja pilnvaru termiņš ir pagarināts no 2009. gada 25. novembra līdz 2011. gada 24. maijam.
   2. pants
   Šis lēmums stājas spēkā tā pieņemšanas dienā.

      Briselē, 2010. gada 21. maijā

            Politikas un drošības komitejas vārdā –

            priekšsēdētājs

         C. FERNÁNDEZ-ARIAS

      (1)  OV L 327, 14.12.2005., 28. lpp.

      (2)  OV L 306, 15.11.2008., 99. lpp.


title: 2007/602/EK: Komisijas Lēmums ( 2007. gada 5. septembris ), ar ko izveido ieinteresēto personu dialoga grupu sabiedrības veselības un patērētāju aizsardzības jomā

text:
               6.9.2007

               LV

               Eiropas Savienības Oficiālais Vēstnesis

               L 234/13

      KOMISIJAS LĒMUMS

   (2007. gada 5. septembris),
   ar ko izveido ieinteresēto personu dialoga grupu sabiedrības veselības un patērētāju aizsardzības jomā
   (2007/602/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Līguma 153. pants nosaka, ka Kopiena nodrošina augstu patērētāju aizsardzības līmeni, kā arī atbalsta viņu tiesības gūt informāciju un apvienoties, lai aizstāvētu savas intereses. Turklāt patērētāju tiesību aizsardzības prasības jāņem vērā, nosakot un īstenojot pārējo Kopienas politiku un darbības.

               (2)

               Atbilstoši protokolam (Nr. 30) par subsidiaritātes un proporcionalitātes principu piemērošanu (1997) (1) Komisijai jāveic plašas apspriedes, pirms tā ierosina tiesību aktus.

               (3)

               Baltajā grāmatā par Eiropas pārvaldību (2) Komisija apņēmās veicināt apspriežu un dialoga kultūru Kopienā.

               (4)

               Paziņojumā “Turpmākie pasākumi pēc Zaļās grāmatas “Eiropas pārredzamības iniciatīva” ” (3) Komisija informēja par nodomu turpināt uzlabot Komisijas apspriežu vispārējo līmeni.

               (5)

               Lai saņemtu padomus par to, kā uzlabot kvalitāti apspriežu procesam ar ieinteresētajām personām par sabiedrības veselības un patērētāju aizsardzības jautājumiem, Komisijai, iespējams, vajadzēs izmantot padomdevējas struktūras speciālistu zināšanas.

               (6)

               Tādēļ ir jāizveido ieinteresēto personu dialoga grupa sabiedrības veselības un patērētāju aizsardzības jomā un jādefinē tās uzdevumi un struktūra.

               (7)

               Apspriežu procesā ieinteresēto personu dialoga grupai jāsniedz Komisijai padoms par paraugpraksi, kā arī jāpalīdz vairāk pielāgot ieinteresēto personu piesaistīšanas procedūras ieinteresēto personu vajadzībām sabiedrības veselības un patērētāju aizsardzības jomā.

               (8)

               Ieinteresēto personu dialoga grupā proporcionāli jābūt pārstāvētām ieinteresētajām personām gan no nozares (federācijas un atsevišķi uzņēmumi), gan no nevalstiskām organizācijām, kuras skar dažādas politikas jomas, ar kurām strādā Veselības un patērētāju aizsardzības ģenerāldirektorāts.

               (9)

               Ieinteresēto personu dialoga grupas dalībniekus izraugās tā, lai nodrošinātu augstākos kompetences standartus, plašu attiecīgās pieredzes spektru un saskaņā ar iepriekšminētajiem kritērijiem – plašāko iespējamo ģeogrāfisko izplatību Kopienā, kā arī dzimumu līdzsvaru.

               (10)

               Šajā lēmumā jāparedz noteikumi par ieinteresēto personu dialoga grupas dalībniekiem pieejamās informācijas izpaušanu. Šādi noteikumi neskar Komisijas drošības noteikumus, kas paredzēti pielikumā Komisijas 2001. gada 29. novembra Lēmumam 2001/844/EK, EOTK, Euratom, ar ko groza tās iekšējo reglamentu (4).

               (11)

               Personas datus par ieinteresēto personu dialoga grupas dalībniekiem apstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (5),

         IR NOLĒMUSI ŠĀDI.
   1. pants
   Ieinteresēto personu dialoga grupa
   Ar šo izveido ieinteresēto personu dialoga grupu – turpmāk tekstā “grupa”, kas sāk darbību 2007. gada 10. oktobrī.
   2. pants
   Uzdevums
   1.   Komisija var apspriesties ar grupu visos jautājumos, kas saistīti ar vispārīgiem uzlabojumiem apspriežu procesā ar ieinteresētajām personām sabiedrības veselības un patērētāju aizsardzības jomā.
   2.   Grupas uzdevumi ir šādi:

               a)

               apsvērt jautājumu par pārstāvētajām ieinteresētajām personām;

               b)

               apspriest jautājumu par atšķirībām starp ieinteresētajām personām un ieteikt Komisijai iespējamas apspriežu metodes, kurās tiktu ņemta vērā ieinteresēto personu situācija un kuras būtu tai piemērotas;

               c)

               pārskatīt tos apspriežu kritērijus, kuriem vajadzīgs elastīgāks un garāks termiņš (vairāk par astoņām nedēļām);

               d)

               apsvērt valsts platformu nozīmi attiecībā uz nevalstisku organizāciju spēju stiprināšanu dalībvalstīs, kas pievienojās Kopienai 2004. un 2007. gadā, kā arī novērtēt dalībvalstu nozīmi vietējā līmenī.

         3.   Ja konkrētā jautājumā ir vēlams apspriesties ar grupu, tās priekšsēdētājs var par to informēt Komisiju.
   3. pants
   Dalībnieki un to iecelšana
   1.   Komisija ieceļ grupas dalībniekus (“dalībnieki”), izvēloties speciālistus, kuri ir kompetenti jomās, kas minētas 2. panta 2. punktā, un kuri pieteikušies, atbildot uz uzaicinājumu paust interesi.
   2.   Grupā ir ne vairāk kā 20 dalībnieku.
   3.   Darba grupas dalībniekus ieceļ amatā privātpersonas statusā, un ieteikumus Komisijai viņi sniedz neatkarīgi no ārējas ietekmes.
   4.   Grupas dalībnieku amata pilnvaru laiks ir četri gadi, un tas nav atjaunojams. Tomēr, pirmoreiz ieceļot grupas dalībniekus, pusei no dalībniekiem amata pilnvaru laiks ir divi gadi, un tas nav atjaunojams. Dalībnieki pilda savus pienākumus līdz brīdim, kad to vietā ieceļ citus vai arī kad beidzas to pilnvaru laiks.
   5.   Dalībniekus, kas vairs nespēj dot efektīvu ieguldījumu grupas darbā, kas atkāpjas no amata vai neievēro nosacījumus, kuri izklāstīti šā panta 3. punktā vai Līguma 287. pantā, var aizstāt līdz to pilnvaru termiņa beigām.
   6.   Dalībnieki, kurus ieceļ privātpersonu statusā, katru gadu rakstiski apstiprina, ka viņi apņemas darboties sabiedrības interešu labā, kā arī apstiprina, ka viņiem nav tādu interešu vai ir intereses, kas varētu apdraudēt viņu objektivitāti.
   7.   To dalībnieku vārdus, kas iecelti amatā privātpersonas statusā, publicē Veselības un patērētāju aizsardzības ģenerāldirektorāta tīmekļa vietnē. Datus par grupas dalībnieku vārdiem iegūst, apstrādā un publicē saskaņā ar Regulu (EK) Nr. 45/2001.
   4. pants
   Darbība
   1.   Grupu vada Komisija.
   2.   Vienojoties ar Komisiju, var izveidot apakšgrupas īpašu jautājumu izskatīšanai atbilstoši grupai noteiktajām pilnvarām. Apakšgrupas likvidē, tiklīdz tās ir izpildījušas izvirzītos uzdevumus.
   3.   Ja tas ir lietderīgi un/vai nepieciešams, grupas vadītājs var lūgt piedalīties grupas vai apakšgrupas darbā ekspertus vai novērotājus, kuri ir īpaši kompetenti kādā darba kārtībā izskatāmā jautājumā.
   4.   Ja Komisija norāda, ka informācija, kas iegūta, piedaloties grupas vai apakšgrupas darbā, attiecas uz konfidenciāliem jautājumiem, šo informāciju nedrīkst izpaust, neskarot Lēmuma 2001/844/EK, EOTK, Euratom pielikumu.
   5.   Grupas un tās apakšgrupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Sekretariāta pakalpojumus nodrošina Komisija. Darba grupas un tās apakšgrupu sanāksmēs var piedalīties procesos ieinteresēti Komisijas ierēdņi.
   6.   Grupa pieņem reglamentu, pamatojoties uz Komisijas pieņemto standarta reglamentu ekspertu grupām (6).
   7.   Komisija publicē Veselības un patērētāju aizsardzības ģenerāldirektorāta tīmekļa vietnē kopsavilkumus, secinājumus, secinājumu daļas vai grupas darba dokumentus attiecīgā dokumenta oriģinālvalodā.
   5. pants
   Sanāksmju izdevumi
   Komisija grupas dalībniekiem, ekspertiem un novērotājiem atlīdzina ceļa izdevumus un vajadzības gadījumā uzturēšanās izdevumus saistībā ar grupas darbu atbilstīgi Komisijas noteikumiem par kompensācijām neatkarīgajiem ekspertiem.
   Dalībnieki, eksperti un novērotāji nesaņem atlīdzību par sniegtajiem pakalpojumiem.
   Sanāksmju izdevumus atlīdzina atbilstīgi gada budžetam, ko grupai piešķīruši atbildīgie Komisijas dienesti.

      Briselē, 2007. gada 5. septembrī

            Komisijas vārdā —

            Komisijas loceklis

         Markos KYPRIANOU

      (1)  OV C 321E, 29.12.2006., 308. lpp.

      (2)  COM(2001) 428, galīgā redakcija.

      (3)  COM(2007) 127, galīgā redakcija.

      (4)  OV L 317, 3.12.2001., 1. lpp. Lēmumā jaunākie grozījumi izdarīti ar Lēmumu 2006/548/EK (OV L 215, 5.8.2006., 38. lpp.).

      (5)  OV L 8, 12.1.2001., 1. lpp.

      (6)  SEC(2005) 1004 III pielikums.


title: 2011/706/CFSP: Padomes Lēmums 2011/706/KĀDP ( 2011. gada 27. oktobris ), ar ko groza Lēmumu 2010/638/KĀDP par ierobežojošiem pasākumiem pret Gvinejas Republiku

text:
               28.10.2011

               LV

               Eiropas Savienības Oficiālais Vēstnesis

               L 281/28

         PADOMES LĒMUMS 2011/706/KĀDP
   (2011. gada 27. oktobris),
   ar ko groza Lēmumu 2010/638/KĀDP par ierobežojošiem pasākumiem pret Gvinejas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 25. oktobrī pieņēma Lēmumu 2010/638/KĀDP (1), ar ko līdz 2011. gada 27. oktobrim atjaunina ierobežojošos pasākumus pret Gvinejas Republiku un ar ko atceļ Kopējo nostāju 2009/788/KĀDP (2).

               (2)

               Padome 2011. gada 21. martā pieņēma Lēmumu 2011/169/KĀDP (3), ar ko groza Lēmumu 2010/638/KĀDP ņemot vērā politisko situāciju un Starptautiskās izmeklēšanas komisijas ziņojumu, kurai tika uzdots izmeklēt 2009. gada 28. septembra notikumu Gvinejā faktus un apstākļus.

               (3)

               Pamatojoties uz Lēmuma 2010/638/KĀDP pārskatīšanu, minētie ierobežojošie pasākumi būtu jāpagarina līdz 2012. gada 27. oktobrim.

               (4)

               Turklāt ir nepieciešams grozīt Lēmumā 2010/638/KĀDP paredzētos pasākumus par militāro ekipējumu un ekipējumu, ko varētu izmantot iekšējām represijām.

               (5)

               Lēmums 2010/638/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2010/638/KĀDP groza šādi:

               1)

               lēmuma 2. panta 1. punktu aizstāj ar šādu:
               “1.   Lēmuma 1. pantu nepiemēro:

                           a)

                           lai pārdotu, piegādātu, nodotu vai eksportētu militāro ekipējumu, kas nav nāvējošs, vai ekipējumu, ko varētu izmantot iekšējām represijām, kas ir paredzēts vienīgi humānām vai aizsardzības vajadzībām vai Apvienoto Nāciju Organizācijas (ANO) un Savienības iestāžu izveidošanas programmām, vai Savienības un ANO krīzes pārvarēšanas operācijām;

                           b)

                           lai pārdotu, piegādātu, nodotu vai eksportētu militāro ekipējumu, kas nav nāvējošs, vai ekipējumu, kas nav nāvējošs un ko varētu izmantot iekšējām represijām, kurš ir paredzēts vienīgi tam, lai Gvinejas Republikas policija un žandarmērija, uzturot sabiedrisko kārtību, spētu pielietot spēku tikai piemērotā un samērīgā veidā;

                           c)

                           lai pārdotu, piegādātu, nodotu vai eksportētu transportlīdzekļus, kas nav paredzēti militāriem mērķiem un kas ir izgatavoti no ballistiskas aizsardzības materiāliem, vai kuros ir uzstādīti šādi materiāli, nolūkā nodrošināt Gvinejas Republikā izvietotā Savienības un tās dalībvalstu personāla aizsardzību;

                           d)

                           lai sniegtu tehnisko palīdzību, starpnieku pakalpojumus un citus pakalpojumus saistībā ar a) līdz c) apakšpunktā minētiem priekšmetiem vai a) apakšpunktā minētām programmām un operācijām;

                           e)

                           lai sniegtu finansējumu vai finanšu palīdzību saistībā ar a) līdz c) apakšpunktā minētiem priekšmetiem vai a) apakšpunktā minētām programmām un operācijām;

                     ar nosacījumu, ka šādam eksportam un palīdzībai iepriekš piekritusi attiecīgā kompetentā iestāde.”;

               2)

               lēmuma 8. panta 2. punktu aizstāj ar šādu:
               “2.   Šo lēmumu piemēro līdz 2012. gada 27. oktobrim. To pastāvīgi pārskata. Attiecīgā gadījumā to var atjaunināt vai grozīt, ja Padome uzskata, ka tā mērķi nav sasniegti.”

         2. pants
   Šis lēmums stājas spēkā tā pieņemšanas dienā.

      Luksemburgā, 2011. gada 27. oktobrī

            Padomes vārdā –

            priekšsēdētājs

         J. MILLER

      (1)  OV L 280, 26.10.2010., 10. lpp.

      (2)  OV L 281, 28.10.2009., 7. lpp.

      (3)  OV L 76, 22.3.2011., 59. lpp.


title: 2006/359/EK,Euratom: Padomes Lēmums ( 2006. gada 15. maijs ), ar ko ieceļ amatā Eiropas Ekonomikas un sociālo lietu komitejas locekli no Vācijas

text:
               20.5.2006

               LV

               Eiropas Savienības Oficiālais Vēstnesis

               L 134/33

      PADOMES LĒMUMS

   (2006. gada 15. maijs),
   ar ko ieceļ amatā Eiropas Ekonomikas un sociālo lietu komitejas locekli no Vācijas
   (2006/359/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 167. pantu,
   ņemot vērā Padomes Lēmumu 2002/758/EK, Euratom (2002. gada 17. septembris), ar kuru laikposmam no 2002. gada 21. septembra līdz 2006. gada 20. septembrim ieceļ amatā Ekonomikas un sociālo lietu komitejas locekļus (1),
   ņemot vērā Vācijas valdības izvirzīto kandidātu,
   saņēmusi Komisijas atzinumu,
   tā kā pēc Bernhard WELSCHKE kunga, pārstāvja no Vācijas, atkāpšanās no amata ir atbrīvojusies viena vieta minētās komitejas loceklim no Vācijas,
   IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku līdz 2006. gada 20. septembrimDr. Ludolf von WARTENBERG kungs tiek iecelts par Eiropas Ekonomikas un sociālo lietu komitejas locekli, nomainot Bernhard WELSCHKE kungu.
   2. pants
   Šis lēmums stājas spēkā tā pieņemšanas dienā.

      Briselē, 2006. gada 15. maijā

            Padomes vārdā —

            priekšsēdētāja

         U. PLASSNIK

      (1)  OV L 253, 21.9.2002., 9. lpp.


title: Padomes Lēmums 2005/890/KĀDP ( 2005. gada 12. decembris ), ar ko īsteno Kopējo nostāju 2004/179/KĀDP par ierobežojošiem pasākumiem pret Moldovas Republikas Piedņestras apgabala vadību

text:
               14.12.2005

               LV

               Eiropas Savienības Oficiālais Vēstnesis

               L 327/33

      PADOMES LĒMUMS 2005/890/KĀDP
   (2005. gada 12. decembris),
   ar ko īsteno Kopējo nostāju 2004/179/KĀDP par ierobežojošiem pasākumiem pret Moldovas Republikas Piedņestras apgabala vadību
   EIROPAS SAVIENĪBAS PADOME,
   ņemot vērā Padomes Kopējo nostāju 2004/179/KĀDP (1), un jo īpaši tās 2. panta 1. punktu saistībā ar Līguma par Eiropas Savienību 23. panta 2. punktu,
   tā kā:

               (1)

               Padome 2004. gada 23. februārī pieņēma Kopējo nostāju 2004/179/KĀDP.

               (2)

               Padome 2004. gada 26. augustā pieņēma Kopējo nostāju 2004/622/KĀDP, ar ko paplašina ierobežojošo pasākumu darbības jomu, kas paredzēti Kopējā nostājā 2004/179/KĀDP, tos attiecinot arī uz personām, kas atbildīgas par iebiedēšanas un slēgšanas kampaņas izstrādi un īstenošanu, to vēršot pret Piedņestras apgabala latīņu rakstības moldāvu skolām.

               (3)

               Padome 2005. gada 21. februārī pieņēma Kopējo nostāju 2005/147/KĀDP, ar ko paplašina un groza Kopējo nostāju 2004/179/KĀDP (2).

               (4)

               Kopējās nostājas 2004/179/KĀDP II pielikums būtu jāgroza, atzīstot situācijas uzlabojumus latīņu rakstības skolām dažos Piedņestras apgabala rajonos,

         IR PIEŅĒMUSI ŠO LĒMUMU.
   1. pants
   Kopējās nostājas 2004/179/KĀDP II pielikumu aizstāj ar tekstu, kas iekļauts šā lēmuma pielikumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 12. decembrī

            Padomes vārdā —

            priekšsēdētājs

         J. STRAW

      (1)  OV L 55, 24.2.2004., 68. lpp. Kopējā nostājā grozījumi izdarīti ar Kopējo nostāju 2004/622/KĀDP (OV L 279, 28.8.2004., 47. lpp.).

      (2)  OV L 49, 22.2.2005., 31. lpp.

      PIELIKUMS

            “II PIELIKUMS
            KOPĒJĀS NOSTĀJAS 1. PANTA 1. PUNKTA OTRAJĀ IEVILKUMĀ MINĒTĀS PERSONAS

                        1)

                           PLATONOV, Yuri Mikhailovich,

                        pazīstams kā Yury PLATONOV,

                        Ribņicas pašvaldības vadītājs,
                        dzimis 1948. gada 16. janvārī,
                        Krievijas pase Nr. 51 NO. 0527002,
                        izdota 2001. gada 4. maijā Krievijas vēstniecībā Kišiņevā.

                        2)

                           CHERBULENKO, Alla Viktorovna,

                        Ribņicas pašvaldības vadītāja vietniece, atbildīga par izglītības jautājumiem.”


title: Padomes Lēmums, ar ko pieņem Padomes nostāju par Eiropas Savienības 2012. finanšu gada budžeta grozījuma Nr. 1 projektu

text:
               20.4.2012

               LV

               Eiropas Savienības Oficiālais Vēstnesis

               C 116/1

         PADOMES LĒMUMS,
   ar ko pieņem Padomes nostāju par Eiropas Savienības 2012. finanšu gada budžeta grozījuma Nr. 1 projektu
   2012/C 116/01
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu, saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (1), kurā jaunākie grozījumi izdarīti ar Eiropas Parlamenta un Padomes Regulu (ES, Euratom) Nr. 1081/2010 (2010. gada 24. novembris) (2), un jo īpaši tās 37. pantu,
   tā kā:

               —

               Savienības 2012. finanšu gada budžetu galīgajā variantā pieņēma 2011. gada 1. decembrī (3),

               —

               Komisija 2012. gada 27. janvārī iesniedza priekšlikumu, kurā ir ietverts 2012. finanšu gada vispārējā budžeta grozījuma Nr. 1 projekts,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2012. finanšu gada budžeta grozījuma Nr. 1 projektu tika pieņemta 2012. gada 26. martā.
   Visu tās tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu/

      Briselē, 2012. gada 26. martā

            Padomes vārdā –

            priekšsēdētājs

         N. WAMMEN

      (1)  OV L 248, 16.9.2002., 1. lpp. ar labojumiem OV L 25, 30.1.2003., 43. lpp. un OV L 99, 14.4.2007., 18. lpp.

      (2)  OV L 311, 26.11.2010., 9. lpp.

      (3)  OV L 56, 29.2.2012., 1. lpp.


title: 2009/231/EK: Eiropas Parlamenta Lēmums ( 2008. gada 22. aprīlis ) par Eurojust 2006. finanšu gada budžeta izpildes apstiprināšanu

text:
               31.3.2009

               LV

               Eiropas Savienības Oficiālais Vēstnesis

               L 88/234

         EIROPAS PARLAMENTA LĒMUMS
   (2008. gada 22. aprīlis)
   par Eurojust 2006. finanšu gada budžeta izpildes apstiprināšanu
   (2009/231/EK)
   EIROPAS PARLAMENTS,
   ņemot vērā Eurojust 2006. finanšu gada galīgos pārskatus (1),
   ņemot vērā Revīzijas palātas ziņojumu par Eurojust 2006. finanšu gada galīgajiem pārskatiem un Eurojust atbildes (2),
   ņemot vērā Padomes 2008. gada 12. februāra ieteikumu (5843/2008 – C6-0084/2008),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (4), un it īpaši tā 36. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0129/2008),

               1.

               sniedz Eurojust administratīvajam direktoram apstiprinājumu par Eurojust 2006. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eurojust administratīvajam direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 261, 31.10.2007., 57. lpp.

      (2)  OV C 309, 19.12.2007., 111. lpp.

      (3)  OV L 248, 16.9.2002., 1. lpp.

      (4)  OV L 63, 6.3.2002., 1. lpp.

      (5)  OV L 357, 31.12.2002., 72. lpp.

    ---documentbreak---

               31.3.2009

               LV

               Eiropas Savienības Oficiālais Vēstnesis

               L 88/235

         EIROPAS PARLAMENTA REZOLŪCIJA
   (2008. gada 22. aprīlis)
   ar konstatējumiem, kas ir neatņemama daļa no lēmuma par Eurojust 2006. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eurojust 2006. finanšu gada galīgos pārskatus (1),
   ņemot vērā Revīzijas palātas ziņojumu par Eurojust 2006. finanšu gada galīgajiem pārskatiem un Eurojust atbildes (2),
   ņemot vērā Padomes 2008. gada 12. februāra ieteikumu (5843/2008 – C6-0084/2008),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (4), un it īpaši tā 36. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0129/2008),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2006. finanšu gadu ir ticami un ka pakārtotie darījumi kopumā ir likumīgi un pareizi;

               B.

               tā kā 2007. gada 24. aprīlī Parlaments sniedza Eurojust administratīvajam direktoram apstiprinājumu par Eurojust 2005. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           aicināja Eurojust uzlabot pamatdarbības izdevumu plānošanu,

                           —

                           uzsvēra, ka 2005. gadā Eurojust vēl nebija savas finanšu regulas (kaut arī Eurojust atbildes liecina, ka ar Komisiju panākta vienošanās par tekstu un 2006. gada 20. aprīlī kolēģija pieņēmusi šo tekstu),

                           —

                           aicināja Eurojust informēt Parlamentu, ja Eurojust kolēģija pieņem kādu iekšējās kontroles standartu,

                           —

                           aicināja Eurojust pirms 2006. gada budžeta izpildes apstiprināšanas procedūras laikus iesniegt Parlamentam īsu aprakstu par to, kā tikuši pilnveidoti norādījumi par pārbaužu veikšanu saistībā ar iepirkuma un darbinieku pieņemšanas procedūrām,

         Vispārējie apsvērumi, kas attiecas uz ES aģentūru horizontālā līmeņa jautājumiem un tādējādi ir būtiski katras aģentūras budžeta izpildes apstiprināšanas procedūrā

               1.

               atzīmē, ka, Revīzijas palātai veicot 24 aģentūru un citu satelītdienestu revīziju, to budžets 2006. gadā veidoja 1 080,5 milj. EUR (vislielākais budžets 271 milj. EUR apmērā bija Eiropas Rekonstrukcijas aģentūrai, bet vismazākais 5 milj. EUR apmērā – Eiropas Policijas akadēmijai (CEPOL));

               2.

               norāda, ka pie ārējām ES struktūrvienībām, kurās jāveic revīzija un jāapstiprina budžeta izpilde, tagad pieder ne tikai tradicionālās regulatīvās aģentūras, bet arī izpildaģentūras, kas izveidotas konkrētu programmu īstenošanai, un tuvākajā nākotnē pie tām piederēs arī kopuzņēmumi, kuri dibināti publiskā un privātā sektora partnerības ietvaros (kopīgas tehnoloģiju iniciatīvas);

               3.

               konstatē, ka to aģentūru skaits, uz kurām attiecas budžeta izpildes apstiprinājuma procedūra, ir mainījies šādi: 2000. finanšu gadā – 8, 2001. gadā – 10, 2002. gadā – 11, 2003. gadā – 14, 2004. gadā – 14, 2005. gadā – 16, 2006. gadā – 20 regulatīvās aģentūras un 2 izpildaģentūras (izņemot 2 aģentūras, kurās revīziju veic Revīzijas palāta, bet tām paredzēta budžeta izpildes iekšēja apstiprināšana);

               4.

               tādēļ secina, ka revīzijas veikšana/budžeta izpildes apstiprināšana ir apgrūtinošs un nesamērīgi sarežģīts process, ņemot vērā aģentūru/satelītdienestu budžeta salīdzinošo lielumu; uzdod atbildīgajai komitejai rūpīgi pārskatīt aģentūru un satelītdienestu budžeta izpildes apstiprināšanas procesu, lai izstrādātu vienkāršāku un racionālāku pieeju, paturot prātā, ka turpmākajos gados arvien pieaugs to struktūrvienību skaits, kurām būs jāsagatavo īpašs ziņojums par budžeta izpildes apstiprināšanu;

         Pamatapsvērumi

               5.

               prasa Komisijai, pirms dibināt jaunu aģentūru vai pārveidot jau esošu aģentūru, sniegt nepārprotamus paskaidrojumus par šādiem jautājumiem: aģentūras veids, aģentūras mērķi, aģentūras iekšējās pārvaldes struktūra, produkti, pakalpojumi, pamatprocedūras, mērķgrupa, klienti un ieinteresētās personas, oficiālas attiecības ar ārējiem dalībniekiem, atbildība par budžeta izpildi, finanšu plānošana, kā arī personāla un kadru politika;

               6.

               pieprasa, lai visas aģentūras tiktu pārvaldītas, pamatojoties uz ikgadēju darbības nolīgumu, ko aģentūra sagatavo kopā ar atbildīgo ģenerāldirektorātu un kurā iekļauti galvenie mērķi nākamajam gadam, finanšu shēma un skaidri rādītāji darbības rezultātu vērtēšanai;

               7.

               pieprasa, lai Revīzijas palāta vai cits neatkarīgs revidents sistemātiski (un tieši šajā nolūkā) pārbaudītu aģentūru darbības rezultātus; uzskata, ka, veicot šādu revīziju, nedrīkst aprobežoties ar ierastajiem finanšu pārvaldības elementiem un publisko līdzekļu pienācīgu izlietojumu, bet jāizvērtē arī administrācijas efektivitāte un lietderīgums un katrā aģentūrā jāparedz finanšu pārvaldības novērtēšana;

               8.

               pauž uzskatu, ka attiecībā uz aģentūrām, kuras pastāvīgi pārāk augstu novērtē savas finanšu vajadzības, ir jāparedz tehnisks samazinājums, pamatojoties uz brīvajām amata vietām; uzskata, ka tādējādi ilgtermiņā samazināsies aģentūrām piešķiramie ieņēmumi un līdz ar to – arī administratīvās izmaksas;

               9.

               kā nopietnu problēmu min to, ka vairākas aģentūras ir kritizētas par publiskā iepirkuma normatīvu, Finanšu regulas, Civildienesta noteikumu u. c. noteikumu neievērošanu; uzskata, ka galvenais iemesls ir tas, ka šie noteikumi un Finanšu regula ir galvenokārt domāti lielākām iestādēm un parasti mazākajām aģentūrām trūkst “kritiskās masas”, lai pildītu šīs normatīvās prasības; tādēļ aicina Komisiju rast ātru risinājumu efektivitātes uzlabošanai, apvienojot vairāku aģentūru administratīvās funkcijas, lai sasniegtu šo “kritisko masu” (paturot prātā vajadzīgās izmaiņas pamatregulās, kas reglamentē aģentūru darbību un budžeta neatkarību), vai steidzami sagatavot īpašu noteikumu projektu (it īpaši īstenošanas noteikumus aģentūrām), kas nodrošinātu tām pilnīgu atbilstību prasībām;

               10.

               uzstāj, lai Komisija, gatavojot provizorisko budžeta projektu, ņem vērā atsevišķo aģentūru budžeta izpildes rezultātus iepriekšējos gados, jo īpaši n-1 gadā, un attiecīgi pārskata konkrēto aģentūru pieprasīto budžetu; aicina Parlamenta atbildīgo komiteju respektēt šādas pārskatīšanas rezultātus un, ja to nav izdarījusi Komisija, pašai pārskatīt attiecīgo budžetu līdz saprātīgam līmenim, kas atbilst katras aģentūras līdzekļu apgūšanas un īstenošanas spējām;

               11.

               atgādina, ka lēmumā par 2005. finanšu gada budžeta izpildes apstiprināšanu Parlaments aicināja Komisiju ik pēc pieciem gadiem iesniegt pētījumu par katras pastāvošās aģentūras “pievienoto vērtību”; ja kādas aģentūras “pievienotā vērtība” novērtēta negatīvi, aicina visas attiecīgās iestādes īstenot vajadzīgos pasākumus, no jauna formulējot aģentūras pilnvaras vai slēdzot to; norāda, ka 2007. gadā Komisija nav veikusi nevienu šādu novērtējumu; uzstāj, lai Komisija līdz lēmuma pieņemšanai par 2007. finanšu gada budžeta izpildes apstiprināšanu iesniedz vismaz piecus novērtējumus, vispirms pievēršoties vecākajām aģentūrām;

               12.

               pauž uzskatu, ka nekavējoties jāpilda Revīzijas palātas ieteikumi un aģentūrām izmaksājamās subsīdijas jāsamēro ar to faktiskajām vajadzībām pēc naudas līdzekļiem; turklāt uzskata, ka grozījumi, kas izdarīti vispārējā Finanšu regulā, ir jāiekļauj gan aģentūru finanšu pamatregulās, gan citos īpašos finanšu noteikumos;

               13.

               pauž bažas par to, ka ievērojamu personāla daļu veido pagaidu darbinieki un šis apstāklis var nelabvēlīgi ietekmēt viņu darba kvalitāti; tādēļ aicina Komisiju labāk pārraudzīt Civildienesta noteikumu īstenošanu aģentūrās;

         Pārskatu sagatavošanas principi

               14.

               atzīmē, ka aģentūrām nav vienotas pieejas attiecībā uz to, kā atskaitīties par savu darbību attiecīgajā finanšu gadā un kā sagatavot ziņojumus un pārskatus par budžeta un finanšu vadību, un trūkst vienotas pieejas jautājumam, vai aģentūras direktoram ir jāsagatavo ticamības deklarācija; konstatē, ka ne visas aģentūras skaidri apzinās atšķirību starp a) sabiedrības iepazīstināšanu ar aģentūras darbu un b) tehnisko ziņojumu par budžeta un finanšu vadību;

               15.

               atzīmē, ka daudzu aģentūru direktori par 2006. gadu ir sagatavojuši ticamības deklarāciju, vienā gadījumā iekļaujot tajā svarīgu atrunu, lai gan Komisijas norādījumi par darbības pārskatu sagatavošanu to skaidri neparedz;

               16.

               atgādina, ka Parlamenta 2005. gada 12. aprīļa rezolūcijas (7) 25. punktā ietverts aicinājums aģentūru direktoriem turpmāk pievienot gada darbības pārskatam, kuru iesniedz kopā ar informāciju par finansēm un vadību, ticamības deklarāciju par darbību likumību un pareizību līdzīgi deklarācijām, ko paraksta Komisijas ģenerāldirektori;

               17.

               aicina Komisiju attiecīgi grozīt norādījumus aģentūrām;

               18.

               turklāt mudina Komisiju strādāt ar aģentūrām, lai sagatavotu vienotu paraugu, kas piemērojams visām aģentūrām un satelītdienestiem, vienlaikus skaidri ievērojot atšķirību starp:

                           —

                           plašākai sabiedrībai paredzētu gada ziņojumu par struktūrvienības darbību, veicamo darbu un sasniegto,

                           —

                           finanšu pārskatiem un ziņojumu par budžeta izpildi,

                           —

                           darbības pārskatu saskaņā ar Komisijas ģenerāldirektoru darbības pārskatiem,

                           —

                           struktūrvienības direktora parakstītu ticamības deklarāciju, kas satur atrunas vai piezīmes, kuras, pēc direktora ieskatiem, jādara zināmas iestādei, kas apstiprina budžeta izpildi;

         Revīzijas palātas vispārējie konstatējumi

               19.

               atzīmē Revīzijas palātas konstatējumu (gada pārskata 10.29. punkts (8), ka Komisijas izmaksātās subsīdijas no Kopienas budžeta nebalstās uz pietiekami pamatotām aplēsēm par aģentūru vajadzībām pēc naudas līdzekļiem, kas – kopā ar pārnesumiem – rada apjomīgu naudas līdzekļu atlikumu; turklāt atzīmē, ka Revīzijas palāta iesaka pieskaņot izmaksājamās subsīdijas aģentūru faktiskajām vajadzībām pēc naudas līdzekļiem;

               20.

               atzīmē, ka 2006. gada beigās grāmatvedības sistēma ABAC vēl nebija ieviesta 14 aģentūrās (zemsvītras piezīme gada pārskata 10.31. punktā);

               21.

               ņem vērā Revīzijas palātas piezīmi (gada pārskata 1.25. punkts), ka dažās aģentūrās ir uzskaitītas uzkrātās maksas par neizmantotajiem atvaļinājumiem; norāda, ka trijām aģentūrām (Eiropas Profesionālās izglītības attīstības centram (Cedefop), Eiropas Policijas akadēmijai (CEPOL) un Eiropas Dzelzceļa aģentūrai) Revīzijas palāta ir iekļāvusi piezīmes ticamības deklarācijā par 2006. finanšu gadu (par 2005. gadu – Cedefop, Eiropas Pārtikas nekaitīguma iestādei, Eiropas Rekonstrukcijas aģentūrai);

         Iekšējā revīzija

               22.

               atgādina, ka saskaņā ar Finanšu regulas 185. panta 3. punktu Komisijas iekšējais revidents ir arī iekšējais revidents regulatīvajās aģentūrās, kuras saņem dotācijas no ES budžeta; norāda, ka iekšējais revidents ziņo katras aģentūras valdei un direktoram;

               23.

               vērš uzmanību uz šādu atrunu, kas ietverta iekšējā revidenta gada darbības ziņojumā par 2006. gadu:
               “Komisijas iekšējais revidents nespēj pienācīgi pildīt pienākumu, kas viņam noteikts Finanšu regulas 185. pantā kā Kopienas struktūrvienību iekšējam revidentam, nepietiekamā personālsastāva dēļ.”;

               24.

               tomēr ņem vērā iekšējā revidenta darbības ziņojumā par 2006. gadu iekļauto piezīmi, ka, sākot ar 2007. gadu, Komisijai piešķirot papildu personālsastāvu Iekšējās revīzijas dienestam (IRD), visās izveidotajās regulatīvajās aģentūrās katru gadu būs jāveic iekšējā revīzija;

               25.

               atzīmē, ka arvien palielinās regulatīvo aģentūru, izpildaģentūru un kopuzņēmumu skaits, kuros saskaņā ar Finanšu regulas 185. pantu revīzija jāveic Iekšējās revīzijas dienestam; aicina Komisiju informēt atbildīgo komiteju par to, vai Iekšējās revīzijas dienestam būs pietiekams personālsastāvs, lai turpmākajos gados veiktu gada revīziju visās šajās struktūrvienībās;

               26.

               konstatē, ka saskaņā ar Regulas (EK, Euratom) Nr. 2343/2002 72. panta 5. punktu visām aģentūrām ik gadu jāiesniedz Komisijai un iestādei, kas apstiprina budžeta izpildi, direktora sagatavots ziņojums, kurā apkopoti dati par iekšējā revidenta veikto iekšējo revīziju skaitu un veidu, sniegtajiem ieteikumiem un šajā sakarā veiktajiem pasākumiem; aicina aģentūras norādīt, vai šī prasība ir izpildīta un kādā veidā;

               27.

               ņemot vērā iekšējo revidentu iespējas, jo īpaši attiecībā uz mazākajām aģentūrām, pieņem zināšanai iekšējā revidenta 2006. gada 14. septembra priekšlikumu Parlamenta atbildīgajai komitejai atļaut mazākajām aģentūrām iepirkt iekšējās revīzijas pakalpojumus no privātā sektora;

         Aģentūru novērtējums

               28.

               atgādina, ka Parlamenta, Padomes un Komisijas kopīgajā paziņojumā (9), par kuru vienojās, to saskaņojot pirms Ecofin budžeta Padomes 2007. gada 13. jūlija sanāksmes, iekļauts aicinājums uzskaitīt i) aģentūras, kuru darbību Komisija grasās izvērtēt, un ii) aģentūras, kuru darbība jau ir izvērtēta, pievienojot svarīgāko konstatējumu kopsavilkumu;

         Disciplinārās procedūras

               29.

               atzīmē, ka atsevišķām aģentūrām, ja tās ir nelielas, ir grūti izveidot īpašas (ad hoc) disciplinārlietu kolēģijas, kurās būtu pārstāvēts attiecīgi kvalificēts personāls, bet Komisijas Izmeklēšanas un disciplinārlietu biroja (IDOC) kompetence neattiecas uz aģentūrām; aicina aģentūras apsvērt iespēju izveidot aģentūru disciplinārlietu kolēģiju;

         Iestāžu nolīguma projekts

               30.

               atgādina, ka Komisijas prezentētajā Iestāžu nolīguma projektā par Eiropas regulatīvo aģentūru darbības pamatprincipiem (COM(2005) 59) bija paredzēts noteikt horizontālus principus attiecībā uz Eiropas regulatīvo aģentūru izveidi, struktūru, darbību, novērtēšanu un kontroli; atzīmē, ka šis projekts ir vērtīga iniciatīva, mēģinot loģiski pamatot aģentūru izveidi un vadīšanu; atzīmē konstatējumu Komisijas 2006. gada kopsavilkuma pārskatā (COM(2007) 274 3.1. punkts), ka, lai arī pārrunu sekmīgā gaita pēc minētā priekšlikuma publicēšanas apstājās, Padome 2006. gada beigās atsāka saturiskas sarunas; pauž nožēlu, ka dokumenta pieņemšana ir aizkavējusies;

               31.

               tādēļ atzinīgi vērtē Komisijas apņemšanos 2008. gadā nākt klajā ar paziņojumu par regulatīvo aģentūru nākotni;

         Pašfinansētās aģentūras

               32.

               atgādina, ka divās pašfinansētajās aģentūrās budžeta izpildi direktoram apstiprina valde; atzīmē, ka abās aģentūrās ir uzkrāts liels pārpalikums no maksājumu ieņēmumiem, kuri pārnesti no iepriekšējiem gadiem:

                           —

                           Iekšējā tirgus saskaņošanas birojā nauda un tās ekvivalenti veido 281 milj. EUR (10),

                           —

                           Kopienas Augu šķirņu birojā nauda un tās ekvivalenti veido 18 milj. EUR (11);

         Īpašie apsvērumi

               33.

               atzīmē Revīzijas palātas ziņojumā par 2006. gadu iekļauto konstatējumu, ka administratīvo izdevumu jomā pārnesumu līmenis bija 33 % un pamatdarbības izdevumu jomā – 30 %, ka bija veikti daudzi apropriāciju pārskaitījumi no vienas budžeta pozīcijas uz citu un apliecinošie dokumenti vairākos gadījumos nebija pietiekami detalizēti, tādējādi nebija stingri ievērots budžeta specifikācijas princips;

               34.

               turklāt atzīmē Revīzijas palātas konstatējumu, ka nebija stingri ievēroti iepirkuma noteikumi un nebija izveidots pamatlīdzekļu reģistrs, kurā iekļauti visi aktīvi un to vērtība, lai to izmantotu Eurojust īpašumu uzraudzīšanai; aicina Eurojust stingri piemērot iepirkuma noteikumus, it īpaši attiecībā uz pamatlīgumiem;

               35.

               atzīmē, ka pārskatos, kā arī ziņojumā par budžeta un finanšu pārvaldību sniegta šāda informācija:

                           —

                           bilancē, kuras kopsumma ir 7,3 milj. EUR, iekļauts uzkrātais līdzekļu atlikums 3,3 milj. EUR apmērā,

                           —

                           pārskatot Eurojust veiktos īres maksājumus par telpām, par laikposmu no 2003. līdz 2005. gadam atgūti līdzekļi EUR 952 403 apmērā,

                           —

                           uzrādītas iespējamās saistības EUR 388 297 apmērā sakarā ar tiesas prāvu Civildienesta tiesā,

                           —

                           norādīts, ka Eurojust ir pieņēmis centralizētu finanšu ķēdi un ka visām tā darbībās iesaistītajām pusēm izsniegtas “Pamatnostādnes par Eurojust finanšu ķēdēm un pienākumu nošķiršanu”, lai puses būtu informētas par savām atbildības jomām, un ka ieviesti arī pārbaudes protokoli (checklists) un regulāras ex post pārbaudes;

               36.

               tomēr pauž bažas par pārskatos sniegto informāciju, ka – pretēji pienākumu nošķiršanas principam – pārbaudi par darījumiem, kuru summa ir mazāka nekā EUR 1 000, veic kredītrīkotājs;

               37.

               pauž bažas par dažiem Eurojust gada pārskatā iekļautajiem izteikumiem, kas lielā mērā attiecas uz krāpšanas apkarošanu:

                           —

                              Eurojust joprojām uzskata, ka tā iespējas izskatīt lietas netiek pilnībā izmantotas,

                           —

                           arī 2006. gadā vēl joprojām bija daudz iespēju paplašināt Eurojust sadarbību ar OLAF, tostarp noslēdzot oficiālu sadarbības līgumu,

                           —

                              Eurojust pauž vilšanos par to, ka netika rasts risinājums attiecībā uz ierosinājumu par Eurojust un Eiropola kopēju atrašanās vietu jaunajās telpās Hāgā, tādējādi netika izmantota nedz iespēja ietaupīt izmaksas, nedz arī iespēja ļaut dalībvalstīm izmantot sinerģijas, ko radītu abu minēto organizāciju darbības efektivitātes paaugstināšanās, atrodoties vienā ēkā;

               38.

               atzīmē, ka 2006. gada martā ar Komisiju tika panākta vienošanās par Eurojust piemērojamo finanšu regulu un 2006. gada 20. aprīlī kolēģija pieņēma šo regulu;

               39.

               atzīmē, ka 2008. gada pirmajā pusē Eurojust paredz aizpildīt iekšējā revidenta amata vietu.

      (1)  OV C 261, 31.10.2007., 57. lpp.

      (2)  OV C 309, 19.12.2007., 111. lpp.

      (3)  OV L 248, 16.9.2002., 1. lpp.

      (4)  OV L 63, 6.3.2002., 1. lpp.

      (5)  OV L 357, 31.12.2002., 72. lpp.

      (6)  OV L 187, 15.7.2008., 135. lpp.

      (7)  Eiropas Parlamenta rezolūcija ar piezīmēm lēmumam par budžeta izpildes apstiprināšanu Eurojust administratīvajam direktoram 2003. finanšu gada ietvaros (OV L 196, 27.7.2005., 108. lpp.).

      (8)  OV C 273, 15.11.2007., 1. lpp.

      (9)  Padomes dokuments DS 605/1/07 Rev1.

      (10)  Avots: Ziņojums par Iekšējā tirgus saskaņošanas biroja 2006. finanšu gada pārskatiem, ar Biroja atbildēm (OV C 309, 19.12.2007., 141. lpp.).

      (11)  Avots: Ziņojums par Kopienas Augu šķirņu biroja 2006. finanšu gada pārskatiem, ar Biroja atbildēm (OV C 309, 19.12.2007., 135. lpp.).


title: 2007/681/EK,Euratom: Padomes un Komisijas Lēmums ( 2007. gada 9. oktobris ), lai noslēgtu Protokolu Partnerības un sadarbības nolīgumam (PSN) starp Eiropas Kopienām un to dalībvalstīm, no vienas puses, un Moldovas Republiku, no otras puses, par Bulgārijas Republikas un Rumānijas pievienošanos PSN

text:
               25.10.2007

               LV

               Eiropas Savienības Oficiālais Vēstnesis

               L 281/23

      PADOMES UN KOMISIJAS LĒMUMS

   (2007. gada 9. oktobris),
   lai noslēgtu Protokolu Partnerības un sadarbības nolīgumam (PSN) starp Eiropas Kopienām un to dalībvalstīm, no vienas puses, un Moldovas Republiku, no otras puses, par Bulgārijas Republikas un Rumānijas pievienošanos PSN
   (2007/681/EK, Euratom)
   EIROPAS SAVIENĪBAS PADOME UN EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 101. pantu,
   ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,
   tā kā:

               (1)

               Protokols Partnerības un sadarbības nolīgumam (PSN) starp Eiropas Kopienām un to dalībvalstīm, no vienas puses, un Moldovas Republiku, no otras puses, par Bulgārijas Republikas un Rumānijas pievienošanos PSN (1) tika parakstīts 2007. gada 17. aprīlī Eiropas Kopienas un dalībvalstu vārdā saskaņā ar Padomes Lēmumu 2007/546/EK (2).

               (2)

               Pirms protokola stāšanās spēkā to piemēro provizoriski no 2007. gada 1. janvāra.

               (3)

               Protokols būtu jāapstiprina,

         IR PIEŅĒMUŠAS ŠO LĒMUMU.
   1. pants
   Ar šo Eiropas Kopienas, Eiropas Atomenerģijas kopienas un dalībvalstu vārdā tiek apstiprināts Protokols Partnerības un sadarbības nolīgumam (PSN) starp Eiropas Kopienām un to dalībvalstīm, no vienas puses, un Moldovas Republiku, no otras puses, par Bulgārijas Republikas un Rumānijas pievienošanos PSN.
   2. pants
   Padomes priekšsēdētājs Eiropas Kopienas un tās dalībvalstu vārdā sniedz protokola 3. panta 2. punktā paredzēto paziņojumu. Komisijas priekšsēdētājs vienlaikus sniedz šādu paziņojumu Eiropas Atomenerģijas kopienas vārdā.

      Luksemburgā, 2007. gada 9. oktobrī

            Padomes vārdā —

            priekšsēdētājs

         F. TEIXEIRA DOS SANTOS

            Komisijas vārdā —

            priekšsēdētājs

         José Manuel BARROSO

      (1)  OV L 202, 3.8.2007., 21. lpp.

      (2)  OV L 202, 3.8.2007., 19. lpp.


Svarīgs juridisks paziņojums

|

52007BP0118(02)

2. Eiropas Parlamenta 2007. gada 24. aprīļa lēmums par Eiropas Aģentūras drošībai un veselības aizsardzībai darbā kontu slēgšanu attiecībā uz 2005. finanšu gadu (C6-0392/2006 - 2006/2159(DEC))

Oficiālais Vēstnesis 074 E , 20/03/2008 Lpp. 0215 - 0217

		2.Eiropas Parlamenta 2007. gada 24. aprīļa lēmums par Eiropas Aģentūras drošībai un veselības aizsardzībai darbā kontu slēgšanu attiecībā uz 2005. finanšu gadu (C6-0392/2006 — 2006/2159(DEC))Eiropas Parlaments,- ņemot vērā Eiropas Darba drošības un veselības aizsardzības aģentūras 2005. finanšu gada galīgos pārskatus [1],- ņemot vērā Revīzijas palātas Ziņojumu par Eiropas Aģentūras drošībai un veselības aizsardzība darbā 2005. finanšu gada pārskatiem, ar Aģentūras atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], un it īpaši tās 185. pantu,- ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas Aģentūru drošībai un veselības aizsardzībai darbā [4], un it īpaši tās 14. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0105/2007),1. konstatē, ka Eiropas Aģentūras drošībai un veselības aizsardzībai darbā galīgie pārskati attiecībā uz 2004. un 2005. finanšu gadu ir šādi:Avots: Aģentūras sniegtie dati. Šajā tabulā ir apkopoti aģentūras gada pārskatos sniegtie dati.(EUR 1000) |Ieņēmumu un izdevumu pārskats par 2004. un 2005. finanšu gadu || 2005 | 2004 |IeņēmumiKopienas subsīdijas | 12209 | 9542 |Citas subsīdijas | 150 | 66 |Citi ieņēmumi | 66 | 111 |PHARE ieņēmumi | 340 | 121 |Ieņēmumi kopā (a) | 12765 | 9840 |IzdevumiPersonāls — budžeta I sadaļa— Maksājumi | 3435 | 3379 |— Pārnestās apropriācijas | 75 | 60 |Administrācija — budžeta II sadaļa— Maksājumi | 1052 | 966 |— Pārnestās apropriācijas | 331 | 248 |Pamatdarbības — budžeta III sadaļa— Maksājumi | 4589 | 2426 |— Pārnestās apropriācijas | 2213 | 2549 |PHARE izdevumi— Maksājumi | 133 | 0 |— Pārnestās apropriācijas | 206 | 0 |Izdevumi kopā (b) | 12035 | 9628 |Finanšu gada rezultāts (c = a - b) | 730 | 212 |Pārnestās un anulētās apropriācijas | 404 | 887 |Neizlietotās atkārtoti izmantojamās summas no iepriekšējā finanšu gada | 0 | 0 |RO (PHARE II) neizlietotās apropriācijas | 0 | 144 |Maksājumi saistībā ar 2002. gadā anulētajām saistībām | 0 | 0 |Valūtas kursa svārstības | 0 | 0 |Komisijai atmaksājamie PHARE līdzekļi | 0 | -39 |Korekcijas | 24 | 3 |Finanšu gada rezultāts pirms ekonomiskām korekcijām (d) | 1158 | 1208 |No iepriekšējā finanšu gada pārnestais atlikums | -779 | -1987 |Akumulētie rezultāti pirms ekonomiskām korekcijām (e) | 379 | -779 |Atgūstamie budžeta ieņēmumi | | 0 |Pārējie atgūstamie ieņēmumi | | 0 |Pamatlīdzekļu iegāde | 171 | 57 |Amortizācija | -161 | -174 |Krājumi | 0 | -6 |Pamatlīdzekļu norakstīšana | 0 | -91 |Amortizācija | 0 | 88 |Dažādi izdevumi | | -34 |Komisijai atmaksājamais 2005. gada budžeta akumulētais rezultāts | -379 | |PHARE III saņemtais priekšfinansējums | -206 | |Sniegtais priekšfinansējums | -314 | |Debitoru ilgtermiņa parādi | 4 | |Budžeta izdevumu korekcija | 1990 | |Ieņēmumu korekcija | -806 | |Veikto operāciju anulēšana | 1585 | |Samaksāto summu pārnesumi, 2004—2005 | -2453 | |Ekonomiskās korekcijas (f) | -571 | -161 |Finanšu gada atlikums (e + f) | 587 | -940 |2. apstiprina Eiropas Aģentūras drošībai un veselības aizsardzībai darbā kontu slēgšanu attiecībā uz 2005. finanšu gadu;3. uzdod priekšsēdētājam nosūtīt šo lēmumu Eiropas Aģentūras drošībai un veselības aizsardzībai darbā direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 19. lpp.[2] OV C 312, 19.12.2006., 24. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 216, 20.8.1994., 1. lpp. Regulā jaunākie grozījumi izdarīti ar Regulu (EK) Nr. 1112/2005 (OV L 184, 15.7.2005., 5. lpp.).[5] OV L 357, 31.12.2002., 72. lpp.--------------------------------------------------